
(Az eljárás típusa a jogi aktus tervezetében javasolt jogalaptól függ.)






	A jogi aktus tervezetének módosításai

	
A Parlament kéthasábos módosításai

A törlést félkövér dőlt betűk jelzik a bal oldali hasáb szövegében. A szövegváltoztatást félkövér dőlt betűk jelzik mindkét hasáb szövegében. Az új szöveget félkövér dőlt betűk jelzik a jobb oldali hasáb szövegében.

A módosítások fejlécének első és második sora a vizsgált jogi aktus tervezetének érintett szakaszára utal. Ha a módosítás már létező – a jogi aktus tervezetével módosítani kívánt – jogi aktusra vonatkozik, a fejléc egy harmadik és egy negyedik sort is tartalmaz, amelyek a létező jogi aktusra és annak érintett rendelkezésére utalnak.

A Parlament módosításai egységes szerkezetbe foglalt (konszolidált) szöveg formájában

Az új szövegrészeket félkövér dőlt betűk jelzik. A törölt szövegrészeket a ▌ jel jelzi, vagy azok át vannak húzva. A szövegváltoztatást a helyettesítendő szöveg törlésével vagy áthúzásával és a helyébe lépő új szöveg félkövér dőlt szedésével jelzik.
Ettől eltérően a szolgálatok által a végleges szöveg kialakítása érdekében bevezetett, kimondottan technikai jellegű módosításokat nem kell jelölni.

AZ EURÓPAI PARLAMENT JOGALKOTÁSI ÁLLÁSFOGLALÁS-TERVEZETE
az (EU) 2024/1348 rendeletnek a biztonságos származási országok uniós szintű jegyzékének létrehozása tekintetében történő módosításáról szóló európai parlamenti és tanácsi rendeletre irányuló javaslatról
(COM(2025)0186 – C10‑0069/2025 – 2025/0101(COD))
(Rendes jogalkotási eljárás: első olvasat)
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2025)0186),
–	tekintettel az Európai Unió működéséről szóló szerződés 294. cikkének (2) bekezdésére és 78. cikke (2) bekezdésének d) pontjára, amelyek alapján a Bizottság a javaslatot benyújtotta a Parlamenthez (C10-0069/2025),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel az Európai Gazdasági és Szociális Bizottság véleményére,
–	tekintettel a Régiók Bizottságának véleményére,
–	tekintettel eljárási szabályzata 60. cikkére,
–	tekintettel az Emberi Jogi Albizottság véleményére,
–	tekintettel az Állampolgári Jogi, Bel- és Igazságügyi Bizottság jelentésére (A10-0000/2025),
1.	elfogadja első olvasatban az alábbi álláspontot;



<RepeatBlock-Amend><Amend>Módosítás		<NumAm>1</NumAm>
<DocAmend>Rendeletre irányuló javaslat</DocAmend>
<Article>6 preambulumbekezdés</Article>
	

	A Bizottság által javasolt szöveg
	Módosítás

	(6)	Az Európai Tanács a tagjelölt országoknak ezt a státuszt az Európai Bizottság ajánlását követően egyhangú döntéssel adta meg. Különösen ami az uniós tagság politikai kritériumait illeti, megállapítást nyert, hogy az uniós tagjelölt országok előrehaladtak a demokráciát, a jogállamiságot, az emberi jogokat, valamint a kisebbségek tiszteletben tartását és védelmét garantáló intézmények stabilitásának elérése felé. Ezért megállapítható, hogy az uniós tagjelölti státusszal rendelkező harmadik országokat biztonságos származási országnak kell minősíteni, kivéve, ha az alábbi körülmények fennállnak: nemzetközi vagy belső fegyveres konfliktushelyzetekben felmerülő megkülönböztetés nélküli erőszak következtében polgári személy életének vagy testi épségének súlyos és egyedi fenyegetettsége áll fenn az országban; az ország intézkedéseire tekintettel az Európai Unió működéséről szóló szerződés ötödik részének IV. címe szerinti korlátozó intézkedéseket fogadtak el; vagy az országból érkező kérelmezőkre vonatkozó uniós szintű elismerési arány meghaladja a 20 %-ot.
	(6)	Az Európai Tanács a tagjelölt országoknak ezt a státuszt az Európai Bizottság ajánlását követően egyhangú döntéssel adta meg. Különösen ami az uniós tagság politikai kritériumait illeti, megállapítást nyert, hogy az uniós tagjelölt országok előrehaladtak a demokráciát, a jogállamiságot, az emberi jogokat, valamint a kisebbségek tiszteletben tartását és védelmét garantáló intézmények stabilitásának elérése felé. Ezért megállapítható, hogy az uniós tagjelölti státusszal rendelkező harmadik országokat biztonságos származási országnak kell minősíteni, kivéve, ha az alábbi körülmények valamelyike fennáll: nemzetközi vagy belső fegyveres konfliktushelyzetekben felmerülő megkülönböztetés nélküli erőszak következtében polgári személy életének vagy testi épségének súlyos és egyedi fenyegetettsége áll fenn az országban, kivéve, ha a fenyegetés egy meghatározott földrajzi területre korlátozódik, és a polgári személy az ország egy másik részén hozzáfér hatékony védelemhez; az ország alapvető jogokat és szabadságokat érintő intézkedéseire tekintettel az Európai Unió működéséről szóló szerződés ötödik részének IV. címe szerinti korlátozó intézkedéseket fogadtak el, amelyek relevánsak egy harmadik ország biztonságos származási országgá nyilvánítása szempontjából; az országból érkező kérelmezőkre vonatkozó uniós szintű elismerési arány meghaladja a 20 %-ot.


Or. <Original>{EN}en</Original>
</Amend>
<Amend>Módosítás		<NumAm>2</NumAm>
<DocAmend>Rendeletre irányuló javaslat</DocAmend>
<Article>6 a preambulumbekezdés (új)</Article>
	

	A Bizottság által javasolt szöveg
	Módosítás

	
	(6a)	E rendelet valamennyi tagállamban történő egységes alkalmazásának biztosítása érdekében egyértelmű és összehangolt mechanizmust kell létrehozni annak meghatározására, hogy egy uniós tagjelölt ország mikor nem tekinthető többé biztonságos származási országnak. A jogbiztonság biztosítása érdekében a Bizottságnak rendszeresen és objektíven értékelnie kell a releváns körülményeket, és adott esetben hivatalos értesítés útján közölnie kell megállapításait a tagállamokkal. Ezt az értesítést nyilvánosan hozzáférhetővé kell tenni, és annak egy meghatározott időponttól kezdve Unió-szerte egységesen kell hatályba lépnie.


Or. <Original>{EN}en</Original>
</Amend>
<Amend>Módosítás		<NumAm>3</NumAm>
<DocAmend>Rendeletre irányuló javaslat</DocAmend>
<Article>11 preambulumbekezdés</Article>
	

	A Bizottság által javasolt szöveg
	Módosítás

	(11)	Ami Indiát illeti, a Menekültügyi Ügynökségtől származó információk szerint nemzeti szinten jelenleg 9 tagállam nyilvánítja Indiát biztonságos származási országnak, és az Indiából érkező kérelmezők uniós szintű elismerési aránya 2024-ben 2 % volt. Az ország ratifikált a főbb nemzetközi emberi jogi eszközöket. India alkotmányos köztársaság és parlamentáris demokrácia. Nincsenek az indiai állampolgárok olyan harmadik országokba való kiutasítására, kitoloncolására vagy kiadatására utaló jelek, amelyekben fennáll a halálbüntetés, a kínzás, az üldöztetés, illetve az embertelen vagy megalázó bánásmód veszélye. Tunéziában általánosságban nem áll fenn az (EU) 2024/1347 rendelet 15. cikke szerinti súlyos sérelem tényleges veszélye. Bár India büntetőjogában továbbra is fenntartja a halálbüntetést, és nem írta alá a Polgári és Politikai Jogok Nemzetközi Egyezségokmányának a halálbüntetés eltörléséről szóló második fakultatív jegyzőkönyvét, azonban 2020 óta nem alkalmazzák a halálbüntetést a gyakorlatban. India ratifikálta a kínzás és más kegyetlen, embertelen vagy megalázó büntetések vagy bánásmód elleni ENSZ-egyezményt. Indiában nem zajlik fegyveres konfliktus, ezért nem áll fenn a nemzetközi vagy belső fegyveres konfliktushelyzetekben felmerülő megkülönböztetés nélküli erőszak miatti fenyegetés. Az országban általánosságban nem fordul elő az (EU) 2024/1347 rendelet 9. cikke szerinti üldöztetés.
	(11)	Ami Indiát illeti, a Menekültügyi Ügynökségtől származó információk szerint nemzeti szinten jelenleg 9 tagállam nyilvánítja Indiát biztonságos származási országnak, és az Indiából érkező kérelmezők uniós szintű elismerési aránya 2024-ben 2 % volt. Az ország ratifikált a főbb nemzetközi emberi jogi eszközöket. India alkotmányos köztársaság és parlamentáris demokrácia. Nincsenek az indiai állampolgárok olyan harmadik országokba való kiutasítására, kitoloncolására vagy kiadatására utaló jelek, amelyekben fennáll a halálbüntetés, a kínzás, az üldöztetés, illetve az embertelen vagy megalázó bánásmód veszélye. Tunéziában általánosságban nem áll fenn az (EU) 2024/1347 rendelet 15. cikke szerinti súlyos sérelem tényleges veszélye. Bár India büntetőjogában továbbra is fenntartja a halálbüntetést, és nem írta alá a Polgári és Politikai Jogok Nemzetközi Egyezségokmányának a halálbüntetés eltörléséről szóló második fakultatív jegyzőkönyvét, azonban 2020 óta nem alkalmazzák a halálbüntetést a gyakorlatban. India aláírta a kínzás és más kegyetlen, embertelen vagy megalázó büntetések vagy bánásmód elleni ENSZ-egyezményt. Indiában nem zajlik fegyveres konfliktus, ezért nem áll fenn a nemzetközi vagy belső fegyveres konfliktushelyzetekben felmerülő megkülönböztetés nélküli erőszak miatti fenyegetés. Az országban általánosságban nem fordul elő az (EU) 2024/1347 rendelet 9. cikke szerinti üldöztetés.


Or. <Original>{EN}en</Original>
</Amend>
<Amend>Módosítás		<NumAm>4</NumAm>
<DocAmend>Rendeletre irányuló javaslat</DocAmend>
<Article>16 preambulumbekezdés</Article>
	

	A Bizottság által javasolt szöveg
	Módosítás

	(16)	Mindazonáltal, tekintettel arra, hogy Bangladesben, Kolumbiában, Egyiptomban, Indiában, Marokkóban és Tunéziában, valamint Koszovóban mint potenciális uniós tagjelölt országban általában nem áll fenn az (EU) 2024/1347 rendelet értelmében vett üldöztetés vagy súlyos sérelem veszélye, amint azt a nagyon alacsony elismerési arányok is mutatják, uniós szinten biztonságos származási országnak kell nyilvánítani őket.
	(16)	Tekintettel arra, hogy Bangladesben, Kolumbiában, Egyiptomban, Indiában, Marokkóban és Tunéziában, valamint Koszovóban mint potenciális uniós tagjelölt országban általában nem áll fenn az (EU) 2024/1347 rendelet értelmében vett üldöztetés vagy súlyos sérelem veszélye, amint azt a nagyon alacsony elismerési arányok is mutatják, arra a következtetésre lehet jutni, hogy eleget tesznek azon kritériumoknak, amelyek alapján uniós szinten biztonságos származási országnak lehet nyilvánítani őket. Ez nem érinti a tagállamok azon lehetőségét, hogy más harmadik országokat nemzeti szinten biztonságos származási országgá nyilvánítsanak, és hogy az (EU) 2024/1348 rendelet jövőbeli módosításai révén további harmadik országokat nyilvánítsanak uniós szinten biztonságos származási országgá.


Or. <Original>{EN}en</Original>
<TitreJust>Indokolás</TitreJust>
Annak érdekében, hogy az Unió és tagállamai továbbra is rugalmasan reagálhassanak a változó körülményekre, helyénvaló egyértelművé tenni, hogy a biztonságos származási országok uniós szintű közös jegyzékének létrehozása nem zárja ki annak lehetőségét, hogy a tagállamok más harmadik országokat nemzeti szinten biztonságosnak minősítsenek, és nem zárja ki további harmadik országok jövőbeli felvételét sem az uniós jegyzékbe.
</Amend>
<Amend>Módosítás		<NumAm>5</NumAm>
<DocAmend>Rendeletre irányuló javaslat</DocAmend>
<Article>18 preambulumbekezdés</Article>
	

	A Bizottság által javasolt szöveg
	Módosítás

	(18)	Tekintettel arra, hogy a migrációs helyzet gyorsan változhat, valamint a nemzetközi védelemben alacsony eséllyel részesülőknek a vegyes migrációs áramlásokban tapasztalható nagy arányából eredő fokozott nyomásra, a tagállamok számára lehetővé kell tenni, hogy az (EU) 2024/1348 rendelet 41. cikke (1) bekezdésének j) pontjában meghatározott, a kérelmek elbírálásának felgyorsítására szolgáló indokot az említett rendelet alkalmazásának általános kezdőnapjánál korábbi időponttól alkalmazzák. Ez lehetővé tenné a tagállamok számára, hogy gyorsan és rugalmasan reagáljanak a migrációs áramlások változásaira. Tekintettel arra, hogy az ilyen kérelmezők kérelmei valószínűleg megalapozatlanok, gyorsított vagy határ menti eljárás keretében történő gyors elbírálásuk lehetővé tenné a menekültügyi és migrációs hatóságok számára, hogy az alapvető jogok teljes körű tiszteletben tartása mellett hatékonyabban értékeljék a valódi kérelmeket, gyorsabb határozatokat hozzanak, és ezáltal hozzájáruljanak a menekültügyi és visszaküldési politikák jobb és hitelesebb működéséhez.
	(18)	Tekintettel arra, hogy a migrációs helyzet gyorsan változhat, valamint a nemzetközi védelemben alacsony eséllyel részesülőknek a vegyes migrációs áramlásokban tapasztalható nagy arányából eredő fokozott nyomásra, a tagállamok számára lehetővé kell tenni, hogy az (EU) 2024/1348 rendelet 42. cikke (1) bekezdésének j) pontjában meghatározott, a kérelmek elbírálásának felgyorsítására szolgáló indokot az említett rendelet alkalmazásának általános kezdőnapjánál korábbi időponttól alkalmazzák. Ez lehetővé tenné a tagállamok számára, hogy gyorsan és rugalmasan reagáljanak a migrációs áramlások változásaira. Tekintettel arra, hogy az ilyen kérelmezők kérelmei valószínűleg megalapozatlanok, gyorsított vagy határ menti eljárás keretében történő gyors elbírálásuk lehetővé tenné a menekültügyi és migrációs hatóságok számára, hogy az alapvető jogok teljes körű tiszteletben tartása mellett hatékonyabban értékeljék a valódi kérelmeket, gyorsabb határozatokat hozzanak, és ezáltal hozzájáruljanak a menekültügyi és visszaküldési politikák jobb és hitelesebb működéséhez.


Or. <Original>{EN}en</Original>
</Amend>
<Amend>Módosítás		<NumAm>6</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 1 pont – a pont</Article>
<DocAmend2>(EU) 2024/1348 rendelet</DocAmend2>
<Article2>62 cikk – 1 bekezdés – bevezető rész</Article2>
	

	A Bizottság által javasolt szöveg
	Módosítás

	(1)	Azok az országok, amelyek uniós tagjelölt státuszt kaptak, uniós szinten biztonságos származási országnak minősülnek, kivéve, ha az alábbi körülmények közül egy fennáll:
	(1)	Azok az országok, amelyek uniós tagjelölt státuszt kaptak, uniós szinten biztonságos származási országnak minősülnek, kivéve, ha esetükben az alábbi körülmények közül egy fennáll:


Or. <Original>{EN}en</Original>
</Amend>
<Amend>Módosítás		<NumAm>7</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 1 pont – a pont</Article>
<DocAmend2>(EU) 2024/1348 rendelet</DocAmend2>
<Article2>62 cikk – 1 bekezdés – a pont</Article2>
	

	A Bizottság által javasolt szöveg
	Módosítás

	a)	nemzetközi vagy belső fegyveres konfliktushelyzetekben felmerülő megkülönböztetés nélküli erőszak következtében polgári személy életének vagy testi épségének súlyos és egyedi fenyegetettsége áll fenn az országban;
	a)	nemzetközi vagy belső fegyveres konfliktushelyzetekben felmerülő megkülönböztetés nélküli erőszak következtében polgári személy életének vagy testi épségének súlyos és egyedi fenyegetettsége áll fenn az országban, kivéve, ha a fenyegetés egy meghatározott földrajzi területre korlátozódik, és a polgári személy az ország egy másik részén hozzáfér hatékony védelemhez;


Or. <Original>{EN}en</Original>
</Amend>
<Amend>Módosítás		<NumAm>8</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 1 pont – a pont</Article>
<DocAmend2>(EU) 2024/1348 rendelet</DocAmend2>
<Article2>62 cikk – 1 bekezdés – b pont</Article2>
	

	A Bizottság által javasolt szöveg
	Módosítás

	b)	az ország intézkedéseire tekintettel az Európai Unió működéséről szóló szerződés ötödik részének IV. címe szerinti korlátozó intézkedéseket fogadtak el;
	b)	az adott ország alapvető jogokat és szabadságokat érintő intézkedéseire tekintettel az Európai Unió működéséről szóló szerződés ötödik részének IV. címe szerinti korlátozó intézkedéseket fogadtak el, amelyek relevánsak egy harmadik ország biztonságos származási országgá nyilvánítása szempontjából a 61. cikkben foglaltaknak megfelelően;


Or. <Original>{EN}en</Original>
</Amend>
<Amend>Módosítás		<NumAm>9</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 1 pont – a pont</Article>
<DocAmend2>(EU) 2024/1348 rendelet</DocAmend2>
<Article2>62 cikk – 1 bekezdés – 1 a albekezdés (új)</Article2>
	

	A Bizottság által javasolt szöveg
	Módosítás

	
	A Bizottság rendszeresen értékeli, hogy az a), b) vagy c) pontban említett körülmények valamelyike fennáll-e egy uniós tagjelölt ország esetében. Ilyen esetben hivatalos értesítést küld a tagállamoknak, amelyben meghatározza azt az időpontot, amelytől kezdve az érintett ország már nem tekinthető uniós szinten biztonságos származási országnak.


Or. <Original>{EN}en</Original>
<TitreJust>Indokolás</TitreJust>
E rendelet valamennyi tagállamban történő egységes alkalmazásának biztosítása és a jogbiztonság garantálása érdekében egyértelmű és összehangolt mechanizmust kell létrehozni annak meghatározására, hogy egy uniós tagjelölt ország mikor nem tekinthető többé biztonságos származási országnak, vagy a felfüggesztést követően mikor lehet újra annak tekinteni.
</Amend>
<Amend>Módosítás		<NumAm>10</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 1 pont – a pont</Article>
<DocAmend2>(EU) 2024/1348 rendelet</DocAmend2>
<Article2>62 cikk – 1 bekezdés – 1 b albekezdés (új)</Article2>
	

	A Bizottság által javasolt szöveg
	Módosítás

	
	A Bizottság akkor is hivatalos értesítést küld a tagállamoknak, ha arra a következtetésre jut, hogy az a), b) vagy c) pontban említett körülmények már nem állnak fenn. Ilyen esetekben az országot az értesítésben megjelölt időponttól újra uniós szinten biztonságos származási országnak lehet tekinteni.


Or. <Original>{EN}en</Original>
<TitreJust>Indokolás</TitreJust>
E rendelet valamennyi tagállamban történő egységes alkalmazásának biztosítása és a jogbiztonság garantálása érdekében egyértelmű és összehangolt mechanizmust kell létrehozni annak meghatározására, hogy egy uniós tagjelölt ország mikor nem tekinthető többé biztonságos származási országnak, vagy a felfüggesztést követően mikor lehet újra annak tekinteni.
</Amend>
<Amend>Módosítás		<NumAm>11</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 2 pont – a pont</Article>
<DocAmend2>(EU) 2024/1348 rendelet</DocAmend2>
<Article2>79 cikk – 2 bekezdés</Article2>
	

	A Bizottság által javasolt szöveg
	Módosítás

	Az 59. cikk (2) bekezdését, a 61. cikk (2) bekezdését és a 61. cikk (5) bekezdésének b) pontját azonban [az (EU) 2024/1348 rendelet módosításáról szóló] (EU) …/… rendelet hatálybalépésének napjától kell alkalmazni a 2013/32/EU irányelv 36. és 37. cikke szerinti »biztonságos harmadik ország« elvének, valamint a 2013/32/EU irányelv 38. cikke szerinti »biztonságos származási ország« elvének alkalmazása tekintetében.
	Az 59. cikk (2) bekezdését, a 61. cikk (2) bekezdését és a 61. cikk (5) bekezdésének b) pontját azonban [az (EU) 2024/1348 rendelet módosításáról szóló] (EU) …/… rendelet hatálybalépésének napjától kell alkalmazni a 2013/32/EU irányelv 36. és 37. cikke szerinti »biztonságos származási ország« elvének, valamint a 2013/32/EU irányelv 38. cikke szerinti »biztonságos harmadik ország« elvének alkalmazása tekintetében.


Or. <Original>{EN}en</Original>
</Amend></RepeatBlock-Amend>

[bookmark: _Toc212451913]INDOKOLÁS
Ez a javaslat szükséges stratégiai lépést jelent az Európai Unió operatív megerősítésében a menekültügy és a migráció területén, mivel célja, hogy megerősítse a biztonságos származási ország elvének alkalmazását, többek között a biztonságos származási országok uniós szintű jegyzéke, valamint a menekültügyi és migrációs paktum egyes rendelkezéseinek, különösen az Unión belüli nemzetközi védelemre vonatkozó közös eljárások létrehozásáról, valamint a 2013/32/EU irányelv hatályon kívül helyezéséről szóló (EU) 2024/1348 rendeletben (a továbbiakban: a menekültügyi eljárásról szóló rendelet) foglalt, jelenleg 2026 júniusára tervezett rendelkezések alkalmazásának előbbre hozása révén. 

A rendeletre irányuló javaslat amellett, hogy uniós szinten biztonságos származási országgá nyilvánítja azokat az országokat, amelyek uniós tagjelölt státuszt, vagy potenciális tagjelölti státuszt kaptak, és létrehozza az uniós szinten biztonságosnak tekintett további származási országok jegyzékét, amelyet a II. melléklet tartalmaz, lehetővé teszi, hogy meghatározott területekre vagy személyek egyértelműen azonosítható kategóriáira vonatkozó kivételekkel jelöljenek ki biztonságos származási országokat, ezáltal nagyobb rugalmasságot biztosítva a tagállamok számára nemzeti szinten, és lehetővé teszi az olyan harmadik országok állampolgárai által benyújtott kérelmek határon folytatott vagy a gyorsított eljárás keretében való feldolgozását, amelyek esetében a nemzetközi védelmet uniós szinten megadó határozatok aránya nem éri el a 20%-ot.

A gyorsan változó geopolitikai és migrációs környezetben az Unió határozott paradigmaváltásba kezdett a migrációs áramlások kezelése terén, fokozatosan elhagyva a múltbeli modellek nem hatékony megközelítéseit. Ez az új szakpolitikai és szabályozási irányvonal egy strukturáltabb, pragmatikusabb és következetesebb jövőképen alapul, amely megfelel a biztonság, a hatékonyság és a szolidaritás sürgető igényeinek, és tükrözi azt az egyértelmű szándékot, hogy az Unió olyan közös, időszerű és jogilag szilárd eszközökkel rendelkezzen, amelyek képesek biztonságos és fenntartható módon kezelni a migrációs kihívásokat, teljes mértékben tiszteletben tartva az európai jogrend alapelveit. A javaslat tiszteletben tartja az alapvető jogokat és betartja az Európai Unió Alapjogi Chartája által elismert elveket, beleértve a Charta 18. és 19. cikkében meghatározott menedékjogot és visszaküldéssel szembeni védelmet.

Ezért üdvözöljük a Bizottság javaslatát, elismerve annak stratégiai értékét, amely lehetővé teszi a paktum legsürgetőbb és legoperatívabb rendelkezéseinek előrébb hozatalát, megerősítve az Unió és tagállamai azon képességét, hogy már rövid távon is cselekedjenek.

A kezdeti időkerethez viszonyított gyorsítást az indokolja, hogy el kell kerülni, hogy az Unió és a tagállamok 2026 júniusáig ne rendelkezzenek eszközökkel egy olyan helyzetben, amikor a migrációs nyomás és a visszaküldéssel, a határigazgatással és a nemzetközi védelem iránti kérelmek kezelésével kapcsolatos kihívások gyors és hatékony reagálást igényelnek. Ebbe a keretbe illeszkedik ez a rendeletre irányuló javaslat, amelynek célja a „biztonságos származási ország” fogalma gyakorlati alkalmazásának megszilárdítása, amely kulcsfontosságú eszköz a valószínűleg megalapozatlan kérelmek elbírálásának megkönnyítéséhez és felgyorsításához, valamint az európai menekültügyi rendszer hatékonyabb és hitelesebb igazgatásának biztosításához. 
Ebben az összefüggésben alapvető fontosságú a javaslat gyors vizsgálata és jóváhagyása, elkerülve a késedelmeket, amelyek aláásnák annak hatékonyságát.
[bookmark: _Hlk209183937]E javaslat célja, hogy uniós szinten biztonságos származási országgá nyilvánítsa az uniós tagjelölt országokat és egy potenciális tagjelölt országot (Koszovót), valamint hat másik országot, Bangladest, Kolumbiát, Egyiptomot, Indiát, Marokkót és Tunéziát. A menekültügyi eljárásról szóló rendelet értelmében, ha a nemzetközi védelmet kérelmező személy biztonságos származási országból érkezik, a kérelem vizsgálatát fel kell gyorsítani, és legfeljebb három hónapon belül el kell végezni. Továbbá, ha a kérelmező számára még nem engedélyezték a tagállamok területére való belépést, a tagállam a határon folytatott eljárás keretében is megvizsgálhatja a kérelmet.

A jegyzékbe vételt illetően ezért egyetértünk a Bizottság azon döntésével, hogy a biztonságos származási országok közé sorolja azokat, amelyek megszerezték az uniós tagjelölti vagy potenciális tagjelölti státuszt. Úgy véljük, hogy ez a döntés helyes és összhangban van a jelenlegi jogi kerettel, mivel nemcsak egy automatikus vélelmen, hanem egy, az Európai Unió Menekültügyi Ügynöksége (EUAA) által végzett többszintű technikai elemzésen is alapul. Ez az elemzés alaposan megvizsgálta az egyes országok jogi, intézményi és alapvető jogi helyzetét, függetlenül azok csatlakozási útjától.

Az alkalmazott kritériumok a kvalifikációs rendeletben (EU 2024/1347) és magában a menekültügyi eljárásról szóló rendeletben meghatározott kritériumok, és magukban foglalják a rendszerszintű üldöztetés, a súlyos sérelem és a strukturális emberi jogi jogsértések hiányának ellenőrzését. A kijelölés ezért objektív, ellenőrizhető és harmonizált uniós szintű paramétereken alapul, teljes mértékben összhangban a nemzetközi joggal és az európai jogrend alapelveivel.

A javaslat ugyanakkor figyelembe veszi annak lehetőségét, hogy problémák merülhetnek fel, ezért létezik egy dinamikus felülvizsgálati mechanizmus, amely a változó helyzet fényében lehetővé teszi a felfüggesztést vagy a jegyzékbe való újrafelvételt. 
A rendelet valamennyi tagállamban történő egységes alkalmazása és a nagyobb jogbiztonság biztosítása érdekében azonban helyénvaló néhány módosítást bevezetni a szövegbe, egyrészt a felfüggesztést indokoló feltételek jobb alátámasztása, másrészt egy olyan egyértelmű és összehangolt mechanizmus létrehozása érdekében, amely meghatározza, hogy egy uniós csatlakozásra váró tagjelölt ország mikor nem tekinthető többé biztonságos származási országnak, vagy a felfüggesztést követően mikor lehet újra felvenni a jegyzékbe. Úgy gondoljuk ezért, hogy a Bizottságnak rendszeresen és objektíven értékelnie kell a releváns körülményeket, és hivatalosan közölnie kell ezen értékelések eredményét a tagállamokkal. Ezt az értesítést nyilvánosan hozzáférhetővé kell tenni, és annak egy meghatározott időponttól kezdve Unió-szerte egységesen kell hatályba lépnie.

Egyetértünk a mellékletben felsorolt országok kijelölésével is, mivel ez konkrét és szükséges lépést jelent egy valóban közös, koherens és működőképes európai menekültügyi rendszer kiépítése felé. Ismét hangsúlyozzuk, hogy minden kijelölés az EUAA által végzett alapos technikai elemzésen alapul, amely az európai szabályozásban meghatározott minősített forrásokon és objektív kritériumokon alapul, és amely átlátható és hozzáférhető, mivel azt a hatályos szabályok alapján és a forrásokhoz való hozzáférés lehetősége mellett a képviselők rendelkezésére bocsátják. 
Az érintett országok értékelése annak alapján történt, hogy mennyire képesek strukturálisan biztosítani az üldöztetés és a súlyos sérelem hiányát, valamint a jogi és intézményi védelmi mechanizmusok meglétét. A biztonság vélelme azonban az egyes személyek esetében felülbírálható, tiszteletben tartva az egyéni értékelés elvét és a hatékony jogorvoslathoz való jogot.

Hangsúlyozni kell, hogy a „biztonságos származási országként” való megjelölés teret hagy a kérelmek egyéni elbírálásának, valamint minden kérelmező azon jogának, hogy az európai jogszabályokban meghatározott garanciákkal összhangban bizonyítsa személyes kiszolgáltatottságát vagy kockázatát.  Más szóval a javaslat nem szünteti meg az egyedi értékelés elvét, hanem egy hatékonyabb rendszerbe integrálja azt, amely csökkenti a visszaélések kockázatát, lehetővé téve, hogy a forrásokat a legösszetettebb és legsérülékenyebb, jelenleg paradox módon hátrányt szenvedő esetekre összpontosítsák. A gyorsított eljárások alkalmazása nem a menedékjog megtagadását jelenti, hanem csak a rendszer racionalizálását, amely jelenleg strukturálisan túlterhelt és lassú.

Felhívjuk továbbá a figyelmet arra, hogy az Európai Bizottság felkérte az EUAA-t, hogy elemzését korlátozott számú országra összpontosítsa, amelyeket objektív kritériumok alapján választottak ki, beleértve az 5%-nál alacsonyabb elismerési arányt is. Ez a megközelítés lehetővé tette egy szűkített operatív lista összeállítását, ami hasznos a folyamat gyors elindításához. Egyértelmű azonban, hogy ez a lista nem meríti ki a biztonságos származási ország elvének minden alkalmazási lehetőségét. 
Kiindulópontot jelent, amely módosítható és kibővíthető, figyelembe véve más elemeket is, többek között a számos tagállam nemzeti jegyzékeiben már szereplő definíciókat is.

Következésképpen a javaslat teljes mértékben illeszkedik az európai menekültügyi rendszer reformjára vonatkozó stratégiai elképzelésbe, amelynek célja a múltbeli hatékonysági problémák kezelése, valamint egy egyértelmű szabályokon, a tagállamok közötti együttműködésen, a biztonságon és az alapvető jogok védelmén alapuló modell kialakítása. A biztonságos származási országok jegyzékének mielőbbi elfogadása a javaslat egyéb elemeivel együtt nemcsak egy hitelesebb és hatékonyabb rendszer felé tett konkrét lépés, hanem határozott politikai jelzés is: az Unió készen áll arra, hogy fellépjen a migrációs kihívások szigorú, humánus, hatékony és előrelátó kezelése terén. 
E javaslat támogatása azt jelenti, hogy egy olyan Európa mellett döntünk, amely jobban megfelel az értékeinek, biztonságos és igazságos. 
Ez olyan operatív megoldások bevezetését jelenti, amelyek erősítik a polgárok bizalmát és a tagállamok közötti együttműködést. 

